Diari Oficial de la Generalitat Valenciana


Sumari del DOGV 5685, del 22-01-2008 (2008/83)

Assumpte civil 1112/2007. Notificació de la citació a termini als interessats.
------------------------------------------------------------------------------

### Dades del document

Número de DOGV
:   5685

Data del DOGV
:   22-01-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/83


Data del document
:   30-11-2007

Organisme emissor
:   Jutjat de Primera Instància Número 19 de València

Tipus de document
:   Edicte

Descriptors 

:   * sistema judicial

Assumpte civil 1112/2007. Notificació de la citació a termini als interessats. [2008/83]  
Procediment: assumpte civil 001112/2007  
Part demandant: Asunción Colomina Antequera, Rosa Colomina Antequera, Concepción Colomina Antequera, José Antequera Martín i Francisca Antequera Martínez.  
En el judici referenciat, s'ha dictat la resolució que té el text literal següent:  
«Provisió  
Jutge que la dicta: Jesús Leoncio Rojo Olalla  
Lloc: València  
Data: 30 de novembre de 2007   
Havent-ne informat, l'anterior escrit de la procuradora senyora García Vives uniu tenint per complimentat el requeriment a esta part efectuat.  
S'admet a tràmit la demanda de represa del tractament successiu presentada per esta en nom i representació d'Asunción, Rosa i Concepción Colomina Antequera, i José Antequera Martín i Francisca Antequera Martínez, respecte de la finca situada en esta ciutat carrer Historiador Chabret, número 14 baix (abans carrer Major d'Orriols número 8 planta 0) en virtut de la còpia de poder que s'hi adjunta, i s'entén amb esta les successives diligències en la manera i forma que preveu la Llei.  
Substancieu el procediment pels articles 200 i següents de la Llei Hipotecària així com allò establit en l'article 272 del Reglament Hipotecari. I de conformitat amb estos preceptes legals, doneu trasllat al ministeri fiscal, citeu les persones que establix la regla 3ª de l'article 201 de la Llei Hipotecària, i citeu els propietaris limítrofs fixats per la promotora de l'expedient, és a dir, José Furiet, Carlos Fines, i Juan de Vis en els domicilis aportats el quals se'ls farà sabedors de l'existència del procediment i es convoca a les persones ignorades a qui puga perjudicar la inscripció sol·licitada mitjançant edictes que es col·locaran en el tauler d'anuncis d'este Jutjat, a l'Ajuntament d'esta ciutat a fi que en el termini de 10 dies puguen comparéixer davant este Jutjat per a al·legar el que convinga al seu dret. Expediu edictes que es publicaran en el Butlletí Oficial de la Província de València, així com el periòdic d'esta ciutat Las Provincias, i lliureu estos despatxos a la part promotora de l'expedient per al seu diligenciament.  
Expediu, així mateix, ofici a l'Ajuntament de València a fi que remeta a este Jutjat certificat sobre el canvi de domicili efectuat al carrer on se situa la finca objecte d'este expedient.  
I transcorregut el termini esmentat es donarà al procediment el curs ordenat per la llei.  
Manera d'impugnació: mitjançant recurs de reposició davant este Jutjat, no obstant el qual, es durà a efecte allò acordat. El recurs s'haurà d'interposar per escrit en el termini de cinc dies, amb expressió de la infracció comesa a judici del recurrent, sense els requisits del qual no s'admetrà el recurs (articles 451 i 452 de la LECn).  
Ho acorda i firma sa senyoria. En done fe».  
I perquè d'acord amb el que establix l'article 201 de la Llei Hipotecària valga esta de citació per termini de 10 dies s'expedix este edicte.  
València, 30 de novembre de 2007.- El secretari judicial: José Juan Tomás Porter.